钦定古今图书集成/明伦汇编/氏族典/第436卷 > 《廖用贤尚友录》 > 马良
## 钦定古今图书集成/明伦汇编/氏族典/第436卷 > 《廖用贤尚友录》 > 马良

按《蜀志马良传》：“良字季常，襄阳宜城人。兄弟五人，并
有才名，乡里为之谚曰：‘马氏五常，白眉最良’。良眉中
有白毛，故以称之。先主领荆州，辟为从事。先主称尊
号，以良为侍中。及东征吴，遣良入武陵，招纳五溪蛮
夷，蛮夷渠帅皆受印号，咸如意指。会先主败绩于夷
陵，良亦遇害，子秉为骑都尉。”